Diari Oficial de la Generalitat Valenciana


Sumari del DOGV 9644, del 20-07-2023 (2023/7649)

ACORD de 18 de maig de 2023, de les universitats públiques valencianes, pel qual es convoquen els IV Premis a la Creació de les Universitats Públiques Valencianes (PRECREA).
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9644

Data del DOGV
:   20-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7649


Data del document
:   18-05-2023

Organisme emissor


Tipus de document
:   Acord

Anàlisi jurídica

 Descriptors 

:   * Universitat d'Alacant
    * Universitat Miguel Hernández d'Elx
    * Universitat Politècnica de València
    * Universitat de València
    * Universitat Jaume I
    * distinció honorífica

ACORD de 18 de maig de 2023, de les universitats públiques valencianes, pel qual es convoquen els IV Premis a la Creació de les Universitats Públiques Valencianes (PRECREA). [2023/7649]  
  
Les universitats públiques valencianes, atès el que es disposa en l'article 1.2 de la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril, en el sentit que «són funcions de la universitat al servei de la societat: a) La creació, desenvolupament, transmissió i crítica de la ciència, de la tècnica i de la cultura; b) La preparació per a l'exercici d'activitats professionals que exigisquen l'aplicació de coneixements i mètodes científics, i per a la creació artística; c) La difusió, la valorització i la transferència del coneixement al servei de la cultura, de la qualitat de la vida i del desenvolupament econòmic; d) La difusió del coneixement i la cultura a través de l'extensió universitària i la formació al llarg de tota la vida», assumeixen aquest mandat i, entre altres iniciatives, convoquen els IV Premis a la Creació de les Universitats Públiques Valencianes (PRECREA 2023).  
Aquests premis estan destinats a guardonar la tasca cultural realitzada per persones, col·lectius o institucions en l'àmbit de la Comunitat Valenciana. N'hi ha cinc categories diferents:  
  
Premi Carles Santos d'Arts Escèniques, atorgat per la Universitat de València.  
Premi José M.ª Yturralde de Disseny i Creativitat Tecnològica, atorgat per la Universitat Politècnica de València.  
Premi Isabel-Clara Simó de Creació Literària, atorgat per la Universitat d'Alacant.  
Premi Matilde Salvador de Música, atorgat per la Universitat Jaume I de Castelló.  
Premi Joana Francés d'Arts Plàstiques i Visuals, atorgat per la Universitat Miguel Hernández d'Elx.  
  
Bases  
  
1. Els Premis a la Creació de les Universitats Públiques Valencianes s'atorguen com a reconeixement a la meritòria labor dels guardonats o de les guardonades en cadascuna de les categories descrites, posada de manifest preferentment a través d'una obra o actuació feta pública o representada durant l'any anterior o, en casos excepcionals degudament motivats, també poden atorgar-se com a reconeixement a una trajectòria professional.  
2. Els premis s'atorguen a partir de les activitats de creació cultural realitzades per persones físiques o col·lectius susceptibles de ser considerats com a creadores o creadors, qualsevol que siga la seua personalitat jurídica.  
3. Per a la concessió dels premis es té en compte la qualitat de les obres, com també la seua significació quant a l'excel·lència i la innovació de la vida cultural i artística valencianes.  
4. Aquests premis tenen caràcter honorífic i, en conseqüència, no tenen dotació econòmica.  
5. Cada premi el decideix un jurat integrat per un nombre de membres no inferior a tres ni superior a cinc, designats pel rector o rectora de cada universitat que lliure el premi, a proposta de cadascuna de les vicerectores respectives encarregades de l'àrea de Cultura.  
En els jurats ha d'haver almenys dues persones de reconegut prestigi en les activitats objecte de cada guardó, de manera que quede garantida al màxim la idoneïtat, competència i independència dels jurats.  
6. En les propostes dels jurats s'ha de vetlar per mantenir la paritat i, en general, el Codi de bones pràctiques en la cultura valenciana (http://www.ceice.gva.es/es/codi-bones-practiques).  
7. La presidència dels jurats, l'exerceixen les vicerectores competents en la matèria, que poden delegar en persones que les representen.  
8. Les respectives vicerectores designen com a secretària o secretari de cadascun dels jurats -amb veu però sense vot- un funcionari o funcionària de la seua universitat.  
9. Els/les membres dels jurats tenen dret a percebre les gratificacions corresponents als seus treballs d'assessorament i, si escau, les despeses de locomoció i allotjament.  
10. Les candidatures als IV Premis a la Creació de les Universitats Públiques Valencianes (PRECREA 2023) poden ser proposades per membres del jurat, i també per entitats culturals o professionals relacionades amb les activitats artístiques o culturals objecte de cada premi o per persones guardonades en edicions anteriors, mitjançant propostes raonades dirigides als vicerectorats competents de cada universitat en funció de la categoria del premi.  
11. Les candidatures proposades han d'acreditar entre els seus mèrits la màxima exemplaritat i demostrar de manera fefaent la seua transcendència.  
12. Per a la proposició de candidatures per part d'entitats culturals o professionals relacionades amb les activitats artístiques o culturals objecte de cada premi, cal trametre l'imprès oficial adjunt emplenat o un escrit que expose clarament els mèrits extraordinaris de la candidatura.  
  
En qualsevol cas, a la proposta de candidatura es poden adjuntar els documents que es consideren oportuns per a acreditar els seus mèrits i aportar dades rellevants i informació complementària, així com altres suports i adhesions.  
13. En cap cas, la concessió del premi implica cessió o limitació dels drets de propietat intel·lectual de l'autora o autor.  
14. La decisió del jurat és inapel·lable.  
  
Membres del jurat que decideix el Premi Carles Santos d'Arts Escèniques, atorgat per la Universitat de València:  
Presidenta: Ester Alba Pagán, vicerectora de Cultura i Esport de la Universitat de València.  
Vocal 1: Sr. Abel Guarinos, director general de l'Institut Valencià de Cultura (IVC) de la Generalitat Valenciana  
Vocal 2: Adela Cortijo Talavera, directora del servei de Cultura Universitària de la Universitat de València  
Secretària: Laura Monrós, responsable de l'aula d'Arts Escèniques del vicerectorat de Cultura i Esport  
Membres del jurat que decideix el Premi José M.ª Yturralde de Disseny i Creativitat Tecnològica, atorgat per la Universitat Politècnica de València:  
Presidenta: Sra. Salomé Cuesta Valera, vicerectora d'Art, Ciència, Tecnologia i Societat de la UPV  
Vocal 1: Sra. Marina Segarra, Premi III PRECREA 2022  
Vocal 2: Sr. José María Yturralde, llicenciat i doctor en Belles Arts  
Secretària: Sra. Lola Gil Collado, tècnica de l'Àrea d'Activitats Culturals de la UPV  
  
Membres del jurat que decideix el Premi Isabel-Clara Simó de Creació Literària, atorgat per la Universitat d'Alacant:  
Presidenta: Sra. Catalina Iliescu Gheorghiu, vicerectora de Cultura, Esports i Extensió Universitària  
Vocal 1: Sr. Antoni Prats Gràcia, crític literari i escriptor  
Vocal 2: Sr. Gabriel Sansano i Belso, catedràtic de Filologia Catalana de la UA  
Secretària: Sra. Carmen Cobela Puig, directora del Servei de Cultura de la Universitat d'Alacant  
  
Membres del jurat que decideix el Premi Matilde Salvador de Música, atorgat per la Universitat Jaume I de Castelló:  
Presidenta: Sra. Carmen Lázaro Guillamón, vicerectora de Cultura, Llengües i Societat  
Vocal 1: Sr. Vicent Campos Campos, director del Conservatori de Música Salvador Seguí de Castelló  
Vocal 2: Sr. José Vicente Ramón, gerent de la Fundació Dávalos-Fletcher  
Secretari: Sr. Albert López Monfort, coordinador del Servei d'Activitats Socioculturals.  
  
  
Membres del jurat que decideix el Premi Joana Francés d'Arts Plàstiques i Visuals atorgat per la Universitat Miguel Hernández d'Elx dins de la convocatòria dels III Premis de Creació de les Universitats Públiques Valencianes:  
Presidenta: Sra. María Asunción Amorós Marco, vicerectora de Cultura, Igualtat i Diversitat de la Universitat Miguel Hernández d'Elx  
  
Vocal 1: Sra. Riansares Lozano de la Pola, historiadora, comissària i crítica d'art. Investigadora de la UNAM, ciutat de Mèxic  
Vocal 2: Sra. Ángela García Codoñer, guardonada amb el Premi Joana Francés en la II edició dels Premis de Creació de les Universitats Públiques Valencianes  
Secretària: Sra. Ilda Caeiro Arias, tècnica de Cultura de la Universitat Miguel Hernández  
La data de presentació de candidatures és des de l'endemà de la publicació d'aquesta convocatòria en el DOGV fins al 30 de setembre de 2023  
  
València, 18 de maig de 2023.- La vicerectora de Cultura de la Universitat de València: Ester Alba Pagán; la vicerectora d'Art, Ciència, Tecnologia i Societat de la Universitat Politècnica de València: Salomé Cuesta Valera; la vicerectora de Cultura, Esports i Extensió Universitària de la Universitat d'Alacant: Catalina Iliescu Gheorghiu; la vicerectora de Cultura, Llengües i Societat de la Universitat Jaume I: Carmen Lázaro Guillamón; i la vicerectora de Cultura, Igualtat i Diversitat de la Universitat Miguel Hernández d'Elx: María Asunción Amorós Blanco.  
  
  
  
ENVIAR A:  
Premi Carles Santos d'Arts Escèniques (UV):   
nsvvrdu.bilrtjm@xh.pw  
Premi José M. Yturralde de Disseny i Creativitat (UPV):   
megcq@umo.kl  
Premi Isabel-Clara Simó de Creació Literària (UA):   
bl.vsuqlnc@ek.ar  
Premi Matilde Salvador de Música (UJI): zgkz@akx.iq  
Premi Joana Francés d'Arts Plàstiques i Visuals (UMH):   
mae.vfvqyvf@ita.xx